Vikipeedia arutelu:Terminivõistlus

message: Minu meelest on "terminivõistlus" ja "terminite teemal" eksitavad väljendid. Jutt on ju artiklite kirjutamisest mõistete, mitte terminite kohta. --Andres (arutelu) 1. oktoober 2023, kell 09:02 (EEST)
replies: text: Nüüd on ka ajalehes öeldud " eestikeelseid artikleid terminite ehk oskussõnade teemal". See on ju vale. Samas all põhjalik jutt sellest, kuidas mõiste ja termin erinevad, aga selles lauses ju aetakse termin ja mõiste segi. Kui me kirjutaks terminite teemal, siis peaks kirjutama, kuidas mingi termin on sündinud, mitte mõistest ega asjast. Mul on väga piinlik. Kas ma tohiksin siinses tekstis parandusi teha. Ja ma ei saa aru, miks mind ei kuulata. --Andres (arutelu) 5. oktoober 2023, kell 03:40 (EEST)
replies: text: :On jätkuvalt arusaamatu, et mida ja kus sa muuta tahad. Ei ole ka kindel, et sa ise asju rohkem segi ei ajaks. Ivo (arutelu) 5. oktoober 2023, kell 04:19 (EEST)
replies: text: :: Ma tahaks muuta esimeses lõigus seda kohta "artikleid teaduslike terminite teemal". Praegu ma ei teagi, kuidas seda sõnastada. Jutt on artiklitest, mille pealkiri on termin. Võib-olla siis "artikleid teaduslike mõistete kohta". --Andres (arutelu) 5. oktoober 2023, kell 05:06 (EEST)
replies: text: :::Teaduslikest mõistetest võib rääkida küll. Eelkõige tekitabki küsimusi selle suure muutmissoovi juures, et mida ja mis mahus tahad sa ümber teha. Seda teksti on siis ikkagi kõigi koostööpartneritega varasemalt kooskõlastatud. Ivo (arutelu) 9. oktoober 2023, kell 22:25 (EEST)
replies: text: :::: Kooskõlastada võiks ka Vikipeedia toimetajatega. Koostööpartnerid ei tunne Vikipeedia eripära. --Andres (arutelu) 10. oktoober 2023, kell 00:49 (EEST)
replies: text: ::::: Ja mille alusel sa arvad, et seda pole Vikipeedia toimetajatega kooskõlastatud?

text: ::::: Tõesti ei ole iga siin tegutseja käest küsitud, aga täpselt samamoodi ei küsita nt iga Tartu Ülikooli töötaja käest asjade kohta, mida ülikool ette võtab. Ivo (arutelu) 10. oktoober 2023, kell 01:13 (EEST)
replies: text: :::::: Mingit avalikku arutelu siin enne võistluse väljakuulutamist vist ju ei olnud? Asi peaks olema läbipaistev ja Vikipeedia tegijatega tuleks Vikipeedia asju tavapäraselt arutada ikka Vikipeedias. Loomulik oleks arutada kõigepealt Vikipeedias ja kooskõlastada siis teiste osapooltega. Sama peaks minu meelest kehtima ka muude WMEE tegevuste kohta, millega soovitakse lisada Vikipeediasse rohkem või vähem ebatavalist sisu (eriti nt need n-ö virtuaalnäitused). Pikne 24. jaanuar 2024, kell 21:51 (EET)
See on kõige häirivam koht. 
Allpool on veel öeldud, et termin tähistab mõistet. See on EKI teatmikust võetud, see tundub mulle läbimõtlematu, aga siin tuleks siis EKI teatmiku autoriga diskuteerida. Aga seda, et definitsioon ehk määratlus terminit väljendab, pole ka seal öeldud. See on imelik sõnastus. 
Mis puutub võistluse eesmärkidesse, siis siin võiks loosunglikke vormelite asemel olla lahti kirjutatud, mida oodatakse. --Andres (arutelu) 5. oktoober 2023, kell 05:18 (EEST)
Kas oodatakse uusi termineid? Vaevalt küll, sest kõik peab olema viidetega varustatud. Sellepärast tekitab kogu jutt terminiloomest segadust. Selleks et terminit saaks Vikipeedias kasutada, ei pea vastavat artiklit olema, kuigi muidugi on parem, kui on. Artiklit, mida oodatakse, tutvustavad ikkagi mõisteid, termini tähendus tuleb muidugi ka kaasa. Seda, et artiklid ei ole terminiteteemalised, näitab kas või see, et kui ühele mõistele vastab mitu terminit, siis me ei kirjuta iga termini kohta artiklit. Ja tuleb arvestada ka seda, et meil vaadatakse lühikeste artiklite peale viltu, need nagu polekski täisväärtuslikud artiklid. --Andres (arutelu) 5. oktoober 2023, kell 05:28 (EEST)  
 
Kuidas niisugune võistlus saab avardada eestikeelset terminivara, kui võistlejad ei mõtle termineid ise välja? --Andres (arutelu) 1. oktoober 2023, kell 09:04 (EEST)

text: : Olemasolevate terminite populariseerimine teeb seda minu meelest samuti. Kui olemasolevat vastet keegi ei kasuta, siis pole sellest ju midagi kasu. - Neptuunium ❯❯❯ arutelu 3. oktoober 2023, kell 11:31 (EEST)
replies: text: :: Kas need on siis välja mõeldud, aga kasutatud neid pole? Kuidas see nii saab olla? Et nad on avaldatud sõnastikes, aga kasutatud neid pole? Minu meelest terminivara avardamine ei tähenda mitte midagi muud kui uute terminite leiutamist. --Andres (arutelu) 3. oktoober 2023, kell 12:00 (EEST)
replies: text: ::: Millegi väljamõtlemisest ja ühe korra kuskil kasutamisest ei piisa. Kuskil doktoritöö eestikeelses kokkuvõttes võib ju midagi mainida, aga Vikipeedia kaudu saab selle päriselt nähtavaks teha. Ivo (arutelu) 3. oktoober 2023, kell 15:58 (EEST)

text: ::: Nojah, mingi mõte sellel on, aga seda peaks  siiski teistmoodi nimetama, mitte avardamiseks, vaid siis juba tutvustamiseks või populariseerimiseks vms. Ma oleks ise küll arvanud, et terminist saab rääkida siis, kui mõni komisjon on selle välja töötanud, aga see on tõsi, et kui on pretsedent olemas, siis võib esialgu seda järgida, kui see pole just keeleliselt vigane. --Andres (arutelu) 3. oktoober 2023, kell 16:12 (EEST)
replies: text: ::::Nt EKI poolelt oodatakse pigem Vikipeedialt suuremat hulk erialatekste ning ei ole seda usku, et komisjonid asja ära lahendaks. Ivo (arutelu) 3. oktoober 2023, kell 16:36 (EEST)
replies: text: ::::: Kas ei ole mitte nii, et terminite väljamõtlemine on pinges originaaluurimuse keeluga? Ega me ei ole ka päris nii saanud, et uusi keelendeid ei kasuta, näiteks haldusüksuste nimetustes neid on. Enamasti ju ei ole terminite tõlkimisega vaeva, näiteks filosoofias on see enamasti, kuigi mitte alati, triviaalne ega ole kõneväärt. Igatahes Vikipeedias pannakse sageli viitenõue, kui leitakse sõna, mida mujal pole. --Andres (arutelu) 3. oktoober 2023, kell 16:58 (EEST)
replies: text: :::::: Kui midagi näiliselt kasutuses pole, siis ei tähenda see seda, et tegelikult ka nii on. Meenutan näiteks, kuidas mõni tuli minuga vaidlema termini kiirkuubimine juures. Selles kohas on Vikipeedia põhimõtete meenutamine jultumus kuubis ja illustreerib hästi seda, miks paljudele erialaekspertidele Vikipeedia ei meeldi (ja ma olen ikka päris paljudega vestelnud sel teemal). Täielikult ignoreeritakse seda, kui keegi mingist asjast sisuliselt midagi teab. Samal ajal oleks aga nt kirja saatmine ekspertidele ja sealt saadav vastus justkui pädev ehk asjad on sisulise külje pealt täiesti läbi mõtlemata ning lisaks ei arvesta need üldse Eesti kultuuriruumi eripäradega.

text: :::::: Täna on meil eestikeelsest Vikipeediast puudu tuhanded terminid, mis praktikas on ammu erialakeeles juurdunud. Erialainimesi peaks siin oluliselt rohkem tegutsema, et jõuaks vähegi mõistestiku ära katta ja selleks on vaja esmalt näidata, et Vikipeedia muutmine on hõlbus. Ivo (arutelu) 3. oktoober 2023, kell 18:12 (EEST)
replies: text: ::::::: Oota, ma ei saa hästi aru, millest Sa räägid. Loomulikult meil on palju artikleid puudu, aga kui keegi kasutab mingit täiesti uut sõna, siis ta jätab mulje, nagu see sõna olekski kasutusel. Me ei küsi mitte kellegi käest, kas ta on ekspert või mitte, vaid ta peab oma juttu usaldatavate allikatega tõendama. Vähemalt siis, kui tekib kahtlus. Jah, originaaluurimuse keelul on mingid mõistlikkuse piirid, aga me peaksime selle asja kõigepealt omavahel läbi arutama. Mille poolest siis Vikipeedia muutmine ei ole hõlbus? --Andres (arutelu) 5. oktoober 2023, kell 05:39 (EEST)

text: :::Hõlbus ei ole see, kui tuleb laskuda viljatutesse vaidlustesse. See tapab iga uue tulija panustamissoovi.

text: :::On keegi kõnelenud sellest, et viitamine pole järsku enam oluline?

text: :::Näitena võid vaadata ka seda: Vikipeedia:Tartu Ülikooli keelenurk. Samuti on siin võistluse lehel selgelt välja toodud artiklite näidised. Ivo (arutelu) 9. oktoober 2023, kell 22:25 (EEST)
replies: text: :::: Mis need viljatud vaidlused on?

text: :::: Kui keegi mõtleb ise termini välja, kuhu ta siis viitab? --Andres (arutelu) 10. oktoober 2023, kell 00:49 (EEST)

text: :::: Praegu viib mõtte termini väljamõtlemisele nimi "Terminivõistlus" ja jutt sellest, missugune üks hea termin peab olema. --Andres (arutelu) 10. oktoober 2023, kell 00:58 (EEST)

text: :::: Ja eesmärgi kirjeldus jätab ka niisuguse mulje: avardada ... eestikeelset terminivara, võimaldada teadustulemuste tutvustamist eesti keeles, ... edendada kvaliteetset terminiloomet. Kui termineid välja ei mõelda, siis ma ei saa sellest aru. --Andres (arutelu) 10. oktoober 2023, kell 01:02 (EEST) 
võimaldada teadustulemuste tutvustamist eesti keeles,

text: Terminid on juba olemas. 
edendada kvaliteetset terminiloomet

text: See eeldab jällegi terminite väljamõtlemist, mis ei ole Vikipeedia ülesanne, kuigi vahel me oleme sunnitud seda tegema. --Andres (arutelu) 1. oktoober 2023, kell 09:06 (EEST)
Terminivara (oskussõnavara) on mistahes eriala mõistestikku tähistav sõnavara.

text: Sõnavara ei tähista mõistestikku, ja isegi sõnad ei tähista mõisteid, pigem väljendavaid neid. --Andres (arutelu) 1. oktoober 2023, kell 09:08 (EEST)
replies: text: : Tsiteeritud lauset on mh kasutatud nendes allikates , . "Terminivara" on korduvalt kasutanud ka Tiiu Erelt oma kõrgkooliõpikus "Terminiõpetus" .--VillaK (arutelu) 16. oktoober 2023, kell 19:07 (EEST)
replies: text: ::"Terminivara" vastu mul ei ole midagi. Sõltumata sellest, kes selle lause on sõnastanud, on sõnastus ebatäpne. Isegi kui eeldada, et sõnad tähistavad mõisteid, ei tähista sõnavara (oskussõnavara, terminivara) sõna otseses mõistes mõistestikku ega üldse midagi. Niisugune väljendusviis on võib-olla mööndav, kuid algajat, kes alles mõisteid õpib, võib see segadusse ajada. See oleks umbes nagu öelda, et lehmakarjal on sabastik taga. Andres (arutelu) 17. oktoober 2023, kell 13:57 (EEST)
Kui ülesanne on definitsioon välja mõelda, siis tekib pinge originaaluurimuse keeluga. Aga noh, me ei saa ka teisiti. --Andres (arutelu) 1. oktoober 2023, kell 09:10 (EEST)
Juhin tähelepanu sellele, et ühele mõistele võib vastata mitu terminit ja ühele terminile võib vastata mitu mõistet. --Andres (arutelu) 1. oktoober 2023, kell 09:13 (EEST)

text: Siin oleks olnud kohane taas viidata Tiiu Ereltile, kelle "Terminiõpetuse" õpikus on väga sarnaste pealkirjadega peatükid "Üks termin – mitu mõistet" ja "Üks mõiste – mitu terminit". Väärib tähelepanu, et Ereltil mahub kõik see käsitlus kaanepealkirja "Terminiõpetus" raamesse. Sealhulgas ka peatükk "Mõiste ja selle määratlemine".--VillaK (arutelu) 16. oktoober 2023, kell 19:07 (EEST)
replies: text: :Jah, muidugi on sellest sobiv terminiõpetuse raamatus rääkida. Ma mainin seda sellepärast, et siinne lehekülg pole seda minu meelest arvesse võtnud, ja seda võiks ka sõnaselgelt mainida. Andres (arutelu) 17. oktoober 2023, kell 13:45 (EEST)
peegeldab terminitaiplikkust

text: Ma ei ütleks, et see on selgekeelne. --Andres (arutelu) 1. oktoober 2023, kell 09:15 (EEST)
Kas ma tohin teha tekstis parandusi? --Andres (arutelu) 3. oktoober 2023, kell 16:58 (EEST)

message: Kas see võistlus läbi ei peaks olema? --Gert7 (arutelu) 11. jaanuar 2024, kell 01:28 (EET)
replies: text: Artiklite esitamise periood on läbi. Tulemused tehakse teatavaks aga alles veebruari algul. Ivo (arutelu) 13. jaanuar 2024, kell 00:18 (EET)

message: Tere! Kas tulemused tehakse ka kuskil mujal teatavaks? Ei saanud ise terminipäevakule tulla, kuid sooviks tulemusi teada. Kveerpalu (arutelu) 3. veebruar 2024, kell 09:09 (EET)
replies: text: Esmaspäeval lähevad tulemuste kohta teated välja. Ivo (arutelu) 5. veebruar 2024, kell 02:15 (EET)
thread_title:  Tulemused